cyanic-selkie/wikianc huggingface dataset:
Standard kantonesisk
Standard kantonesisk er den variant av det kantonesiske språk som generelt anses som den «beste» eller «mest høyverdige» formen av dette språket. Standard kantionesisk tales fremfor alt i og rundt byene Guangzhou, Hongkong og Macao i det sørlige Kina. Det er også lingua franca i det øvrige av Guangdong-provinsen og i tilgrensende områder.
Språkes tales også av mange utenlandskinesere, særlig de av kantonesisk avstamning, i for eksempel Singapore, Malaysia, Canada, USA, Australia og Europa.
Joseph DePietro
Joseph Nicholas «Joe» DePietro (født 10. juni 1914 i Paterson i New Jersey, død 19. mars 1999 i Fair Lawn i New Jersey) var en amerikansk vektløfter som deltok i de olympiske leker 1948 i London.
DePietro ble olympisk mester i vektløfting under Sommer-OL 1948 i London. Han vant den letteste vektklassen, bantamvekt opp til 56,0 kg. Det var totalt seks vektklasser, en mer enn under de fire foregående olympiske vektløftingskonkurransene. Vektløftkonkurransen besto av tre ulike løft, press, rykk og støt. DePietro løftet sammenlagt 307,5 kilo, 10,0 kilo mer enn sølvvinneren Julian Creus fra Storbritannia.
Grace Under Pressure (Halden Electrics)
Grace Under Pressure er Halden Electrics debutalbum og består av 11 sanger:
Olympiabakken
Olympiabakken kan vise til følgende hoppbakker:
Cordura
Cordura er i dag et registrert varenavn på et stoff av vevd nylon laget av Invista, et heleid datterselskap av Koch Industries Inc. Materialet har slitesterkt, og er kjent for lang holdbarhet og motstandsdyktighet mot skader.
Sigurd Lunde
Sigurd Lunde er navnet til flere personer:
Cordura
Cordura benyttes i en mengde produkter fra bagasje og ryggsekker til støvler, militærutstyr, slirer og ammunisjonsvesker.
Historie
Tidligere var Cordura et registrert navn på et sertifisert rayonmateriale fra DuPont. Som varemerke har cordura historie tilbake til 1929 som et produkt utviklet av rayon. Under andre verdenskrig ble produktet videreutviklet, g ble benyttet til dekk av det militære.
Fra 1966 har Cordura-varemerket blitt benyttet på nylonprodukter da disse hadde forbigått ytelsen til rayon.
Louisiana State University
Louisiana State University er et delstatseid universitet grunnlagt 1860 som landbruksvitenskapelig og mekanisk høyskole i Baton Rouge (LSUAMC), Louisiana, ved Mississippi River. Universitetet har også ytterligere to campuser i New Orleans (LSUHSC) og Shreveport (LSUS), begge Louisiana. Under Orkanen Katrina ble deler av studiene i New Orleans midlertidig flyttet til campus i Baton Rouge, men disse ble tilbakeført i 2007.
I tillegg er University of New Orleans et selvstendig universitet tilknyttet LSU (Louisiana State University System). Det er også colleges for lavere grads studier i Alexandria og Eunice.
Grunnleggelsesår, studenttall, antall vitenskapelig ansatte og årlige skolepenger for studenter fra Louisiana ved de tre lærestedene under LSU er (2006):
Undervisningen gis opp til doktorgradsnivå i Baton Rouge og New Orleans, mens campusen i Shrevetport kun har bachelor- og masterprogrammer. Collegene i Alexandria og Eunice er kun toårige, sistnevnte et community college.
Renault Mégane
Renault Mégane er en mindre mellomklassebil fra den franske bilprodusenten Renault. Den første generasjonen ble presentert i 1995 og erstattet da Renault 19. Til å begynne med var Mégane tilgjengelig som femdørs kombi, firedørs sedan (kalt Classic), cabriolet og tredørs coupé. Tre bensinmotorer var tilgjengelige, på mellom 1,4 og 1,8 liter, samt to dieselmotorer på henholdsvis 1,8 og 2,0 liter.
Louisiana State University
Bibliotekene i Baton Rouge har nesten tre millioner titler.
LSUHSC i New Orleans har også to tilknyttede undervisningssykehus som betjener lokalbefolkningen.
Phuketsmerling
Phuketsmerling (Schistura robertsi) er en smerling fra familien Nemacheilidae. De blir opptil 7cm lange og det er vanskelig å se forskjell på kjønnene. Som navnet tilsier, kommer arten fra ferieøya Phuket i Thailand der den hører til i regnskogsbekkene. Den finnes også ved innlandet.
Louisiana State University
Skoler og colleges
Det gis undervisning i et bredt knippe av fagretninger. Collegene og skolene ved LSU er:
Renault Mégane
I 1999 gjennomgikk modellserien en mild ansiktsløftning, mens andre generasjon Mégane (Mégane II) ble introdusert i 2002. Denne fikk langt mer oppmerksomhet enn forgjengeren grunnet sitt annerledes design, og var fra introduksjonen tilgjengelig som kombibil med tre eller fem dører, og senere som sedan, stasjonsvogn og cabriolet med ståltak. I 2005 fikk Mégane II en lett ansiktsløftning, som for det meste berørte interiør samt front.
Louisiana State University
Skoler og colleges
Baton Rouge New Orleans Shreveport
Phuketsmerling
I akvarium
Arten er ikke spesielt vanskelig å holde. Den har behov for skjulesteder som f.eks. røtter eller noen grotter. Akvariet bør være på cirka 80x35x40cm. De trives best i ph 6-7 og temperaturen bør ligge rundt 23-26 °C. Ha gjerne kraftig vannbevegelse i akvariet. De spiser levende fôr, frosset fôr og tørrfôr.
Renault Mégane
Renault Mégane ble kåret til Årets Bil i Europa i 2003.
Hukkert
Hukkert er et lite, flerrolles, tomastet seilfartøy fra 1600-1700-tallet. Det hadde opprinnelse som fiskebåt i Nordsjøen fra Middelalderen, og ble et allsidig hurtigseilende fartøy på 1700-tallet med ny rigging.
På 1600-tallet var hukkerten det viktigste fiskefartøyet i Nordsjøen ved siden av bussen, som også kan benyttes i koffardifart som et rent fraktfartøy. Fra å være en mindre fiskebåt på 1200-tallet, forandret den seg i løpet av 1600-tallet til å bli et større skip.
Hukkerten beskrives som et tomastet og rundgattet fartøy med gaffel- og toppseil på begge master som ga den hurtige seileegenskaper ved slutten av 1600-tallet. Militære myndigheter med behov for en rask budbringer til bruk i posttjeneste, ble interessert i den nye båttypen som med tiden var blitt til en hurtigseiler. Før riggingen ble skiftet på Tordenskjolds tid til den nåværende, var den tidligere kun med råseil.
En hukkert med to til tre master ble som regel bygget i 80 til 90 fots lengde. Det skulle ha opprinnelse i Nederland og er sagt å være en stor jakt.
Standard armering for en hukkert i krig var mellom 2 og 14 småkalibrerte kanoner. Det var ikke meningen at hukkerten skulle oppsøke kamp, dens rolle gikk ut på å fungere som lette rekognoseringsfartøy og kontaktpunkt mellom sjøoffiserer eller mellom kommandoledd fra land til skip.
Gå Ut Senteret
Gå Ut Senteret (GUS) er Normisjons bibelskole. Skolen holder til i Salemhuset, lokalene til Norkirken Trondheim Salem i Trondheim kommune, Sør-Trøndelag etter flytting fra Hurdal i Akershus sommeren 2015. Normisjons utsendinger tilbys å gjennomføre et studieopphold ved skolen før utreise. Også flere andre misjonsorganisasjoner tilbyr sine kandidater et studieopphold ved Gå Ut Senteret som forberedelse til misjonærtjeneste.
Gå Ut Senteret har studietilbudene Bare bibel, Tjeneste og ledelse , Global disippel og Faith in action hvor de to sistnevnte linjene inneholder et studie- og aktivitetsopphold i utlandet på henholdsvis 4,5 måneder og seks uker. Skolen samarbeider bl.a. med Den Evangelisk Lutherske Frikirke, Pinsemisjonen og Norsk Luthersk Misjonssamband.
Studiesenteret ble grunnlagt i 1984, da som Den norske Santalmisjons bibel- og misjonsskole. Etter opprettelsen av Normisjon i 2001, har Gå Ut Senteret beholdt fokus på internasjonalt misjonsarbeid. Skolen har hatt flere utenlandske studenter.
Ségolène Royal
Ségolène Royal (født 22. september 1953 i Dakar i Senegal) er en fransk politiker som representerer det franske sosialistpartiet. I 2007 var hun Sosialistpartiets kandidat i presidentvalget hvor hun tapte for Nicolas Sarkozy i den avgjørende runden 6. mai 2007. Hun har hatt ministerposter i flere regjeringer og ble i februar 2016 minister for miljø, energi og internasjonale klimaforhold i regjeringen til Manuel Valls.
Bakgrunn
Ségolène Royal er datter av Jacques Royal (oberst i artilleriet) og Hélène Dehaye og vokste opp i et katolsk preget miljø. Fra 1960 til 1963 bodde familien på Martinique. Marie-Ségolène Royal var elev ved en internatskole drevet av St. Josefssøstrene av Cluny i Fort-de-France. Senere skolegang hadde hun i Charmes, deretter i Épinal. I 1971 var hun au pair i Dublin. Ved Université de Nancy tok hun lisensgrad i økonomivitenskaper.
Hun studerte videre ved Institut d’études politiques de Paris (IEP), som kalles Sciences Po, og ved eliteskolen École nationale d’administration (ENA). Etter dette bestemte hun seg for en juridisk karriere og begynte ved forvaltningsdomstolen i Paris.
François Hollande
Hun møtte François Hollande i 1978 og hadde et langvarig samboerskap med ham. I 2007 opplyste Royal at samboerforholdet var opphørt. Paret har fire voksne barn sammen.
Politikken
Hun var politisk rådgiver for François Mitterrand i hans første mandatperiode som president.
Royal har siden 2004 vært leder av regionrådet for Poitou-Charentes. I perioden 1988 til 2012 var hun medlem av Frankrikes nasjonalforsamling og hun har hatt flere ministerposter.
Presidentkandidat
I desember 2005 uttrykte hun sin interesse for å nomineres som presidentkandidat for sosialistpartiet til valgene i 2007. Den 16. november 2006 ble hun av partiets medlemmer valgt med 60,6 % av stemmene til posisjonen som de franske sosialistenes presidentkandidat i 2007. Etter opinionsundersøkelser var hun da den som, ved siden av Nicolas Sarkozy, den franske befolkning helst ville se som president. Hun tapte imidlertid for Sarkozy i den avgjørende valgrunden 6. mai 2007.
Hun var kandidat til ledervervet i det franske sosialistpartiet i 2008, men tapte med snau margin for Martine Aubry. Hun erklærte seg på ny som presidentkandidat i 2010, men gikk ikke videre fra første runde av sosialistpartiets nominasjonsvalg i 2011. Hun tapte gjenvalg til Frankrikes nasjonalforsamling i juni 2012.
Nye ministerposter
Fra april 2014 til februar 2016 var Royal minister for økologi, bærekraftig utvikling og energi i regjeringen til Manuel Valls. I februar gjorde Valls endringer i regjeringen og hun ble minister for miljø, energi og internasjonale klimaforhold.
Åstol
Åstol er et tettsted og en øy i Tjörn kommune i Västra Götalands län i landskapet Bohuslän i Sverige. I 2010 hadde tettstedet 210 innbyggere.
Petter Hegre
Petter Hegre (født i Stavanger) er en norsk fotograf, kjent for sine nakenfotografier av kvinner.
Biografi
Hegre studerte ved Brooks Institute of Photography i California og jobbet i New York som assistent for Richard Avedon før han returnerte til Norge. Han mottok prisen "Photographer of the Year 2001" under den åttende årlige 'Erotic prizes' i London. Han har gitt ut flere bøker og har hatt utstillinger over hele verden.
Hans offisielle nettsted, Hegre-Art, ble lansert i 2002 under navnet Hegre-Archives. Nettstedet ble redesignet og fikk nytt navn i desember 2005.
Familie
Hegre er gift med den ukrainske modellen Luba Shumeyko. De bor sammen i Algarve i Portugal.
Bøker
Listen viser noen bøker Petter Hegre har skrevet.
Personlig selvforsvarsvåpen
Et personlig selvforsvarsvåpen er en maskinpistol eller et automatgevær til selvforsvar. Begrepet ble innført i 1990-årene og brukt til markedsføring av kompakte maskinpistoler og automatgeværer til selvforsvarsbruk. Bruksområdet er ofte for kjøretøymannskaper og livvakter.
Kjente modeller på markedet er Heckler & Koch MP7 og FN P90.
Peter Andreas Jensen
Peter Andreas Jensen (født 22. desember 1812 i Bergen, død 15. juni 1867 i Christiania) var en norsk forfatter og prest.
Bakgrunn
Peter Andreas Jensen var sønn av høker og senere feiermester Andreas B. Jensen og hustru Dorothea Thrap. Hun døde da sønnen var tre år, og han vokste opp med med sin far, stemor og tre søsken i et hjem der faren mente at gutter skulle oppdras med bare ett daglig måltid, men juling tre ganger for dagen. Familien var blant de bedrestilte i Starvhusgaten, som Jensen selv beskrev som et strøk med illeluktende garverboder i «skjæve stræder, trange smug og ufremkommelige smitt», fulle av omstreifende hunder og gategutter. Fem år gammel begynte han sin skolegang hos en «skolemor» som lærte ham å lese. Hans videre lærere var en alkoholisert offiser som senere tok sitt liv; deretter nok en tidligere militær, kjent som «Steinbiten» og med tro på fysisk avstraffelse, så elevene måtte kneppe opp en knapp i buksene for hvert svar som var feil. Den som etter leksehøringen hadde åpnet flest knapper, fikk ris på baken. Senere ble Jensen undervist av en gammel politikonstabel.
I 1824 kom Jensen inn på Bergens kathedralskole og ble der elev av Lyder Sagen, slik Welhaven hadde vært noen år før ham. Sagen ble et forbilde for Jensen, og hans rettesnor i livet. På latinskolen var det de eldre elevene som banket ham, siden rent kaos rådet ved skolen under ledelse av den 90 år gamle rektor Arentz. Jensen opplevde skolegangen som «tortur» frem til Hans Holmboe ble ny rektor i 1826, og Holmboes sønn og Jensen ble kamerater. I denne tiden fikk han følgende attest av en lærer: «En vilter gutt med kvikksølv i enden...» Som latinskoleelev var han pålagt vakttjeneste ved det nystiftede Bergen museum. Jensen ble student i 1831, og reiste til Kristiania med «Constitutionen» for å fortsette utdannelsen sin. Om bord var det musikk på hele reisen, og ved anløpsstedene ble det ofte arrangert ball på skipet, som sammen med rikelig servering av mat og drikke førte til «mye fuktighet både innen- og utenfor borde», mintes Jensen. I hovedstaden kom han midt opp i «Stumpefeiden» mellom Welhaven og Wergeland og tok Welhavens parti.
Lærer, prest
Etter å ha blitt cand. theol. i 1836 dro han hjem til Bergen og ble lærer ved latinskolen der han selv hadde vært elev. Senere ble han kapellan på Lindås. I 1848 ble han forflyttet til Aker utenfor Christiania, og ble i 1859 forfremmet til stiftsprost ved Vår Frelser kirke i Kristiania.
P.A. Jensen var kjent for sin veltalenhet, og ble et fremtredende medlem av Christianias selskapsverden. Han var frimurer, og utga to diktsamlinger og et par skuespill. Derimot har noen av salmene hans holdt seg, «Alt er skapt av dig, o Gud» og «O, var min sjæl av tak så fuld».
Han ble tilbudt stillingen som biskop i Bergen i 1863 og i Hamar i 1864, men takket nei til begge, og forble prost ved Vår Frelser kirke i Kristiania til sin død.
Forfatterskap
I tiden som lærer utga P.A. Jensen en diktsamling, Et Snees Digtninger (1838). I 1849 kom en ny diktsamling, Blade af min Mappe. P. A. Jensens dikt var skrevet i tidens stil og uten særpreg, men vant en viss popularitet i samtiden. Han skrev også en mengde leilighetsdikt. På 1850-tallet forsøkte han seg som dramatisk dikter med Kong Gorm, Huldrens Hjem og Olaf i Verden, og han skrev religiøs poesi i diktsamlingene Freidighed i Herren (1855) og Kirkeaaret (1861).
Jensen spilte også en stor rolle som utgiver av lesebøker for skolen. Hans første Læsebog (1843) ble mye brukt. Læsebog for Folkeskolen og Folkehjemmet (1863) utkom på offentlig foranstaltning i 1863 og ble leseboken møtt med motstand fra pietistisk hold. Fremdeles blir hans Kua mi, jeg takker deg (Koen min, jeg takker dig) brukt som bordvers i barnehager.
Jensen delte sin lesebok i fem deler: «Hjemmet» - «fedrelandet» - «verden» - «kirken» - og «forskjelligartet innhold». Skoleloven av 1860 endret den norske barneskolen fra å være en kristendomsskole til å bli en allmenndannende skole, og Jensens lesebok var skrevet med tanke på dette. For pietister var dette så uvant at det utløste en av de heftigste kulturkamper i 1800-tallets Norge, særlig at Jensen presenterte folkeeventyr side om side med religiøse tekster. Frem til 1882 ble leseboken likevel trykt i seks store opplag, og Ivar Welle utropte den til «''den største seier som er vunnet for allmenmenneskelig opplysning i Norge i det 19. århundre''».
Climax!
Climax! (senere Climax Mystery Theater) var en amerikansk TV-serie som gikk på CBS fra 1954 til 1958. Den er mest kjent for å ha Casino Royale som den tredje episoden i sesong 1. Denne episoden er basert på Ian Flemings første bok om Agent 007. Climax hadde i alt fire sesonger.
Peter Andreas Jensen
Forfatterskap
I 1863 utkom en serie «Autobiografiske meddelelser» av P. A. Jensen i Illustreret Nyhedsblad. Disse meddelelsene er interessante som historiske kilder.
Israels barriere på Vestbredden
Israels barriere på Vestbredden, også omtalt som Antiterrorgjerdet, Muren, Apartheid–muren eller Sikkerhetsgjerdet, betegner en ca. 670 kilometer lang avsperring som er under bygging inne på og langs grensa til den okkuperte Vestbredden.
Beskrivelse
Byggingen av barrieren ble igangsatt i 2003. Rent fysisk utgjøres 90 % av barrieren av stålgjerder med hindre for kjøretøy omgitt av en 60 meter bred, avstengt sone, mens 10 % er satt sammen av 8 meter høye, prefabrikkerte betongelementer.
Det var forsvarsminister Benjamin Ben-Elizier som foreslo byggingen av barrieren. Statsminister Ariel Sharon var skeptisk i starten, men godkjente planen. Omtrent 60% av barrieren var ferdigstilt pr. 2010. Det er lite sannsynlig at resten blir bygget.
En israelsk høyesterettsdom fra 2005 tar utgangspunkt i at 437 km² (7,8 %) av Vestbredden ville havne på israelsk side av barrieren ved en eventuell ferdigstillelse.
Palestinske selvstyremyndigheter og enkelte menneskerettighetsaktivister omtaler barrieren som en apartheid-mur. På den annen side foretrekker israelske myndigheter betegnelsen sikkerhetsgjerde. De viser til at det på mindre sentrale områder brukes en mindre massiv form for avsperring, med blant annet høye stålgjerder, som imidlertid er omgitt av sikkerhetssoner og israelske patruljeveier. Fem prosent av traseen består av massiv betongmur.
Barrieren er blitt fordømt av store deler av det internasjonale samfunnet, særlig fordi den legger beslag på palestinske arealer, hva som gjør det vanskelig for palestinere å bevege seg og splitter noen landsbyer. Mange ser den også som et instrument for å sikre Israel permanent kontroll over enkelte deler av Vestbredden. Mot seks stemmer (Israel, USA, Mikronesia, Australia, Palau og Marshalløyene) fordømte FNs hovedforsamling de deler av traseen som bygges på områder okkupert i 1967, og den Internasjonale domstolen i Haag (ICJ) har gitt en rådgivende uttalelse om at barrieren i disse områdene er i strid med folkeretten. Barrierens trasé har også skapt debatt innad i Israel. Sommeren 2004 bestemte israelsk høyesterett at deler av traseen nord for Jerusalem måtte endres, da den opprinnelige planen ville ha skapt for store problemer for palestinerne.
ICJ påpekte at Israel har rett til å bygge fysiske sperrer mot Vestbredden, men at disse må bygges på israelsk territorium eller følge den såkalte grønne linje.
På palestinsk initiativ vedtok FNs generalforsamling 21. juli 2004 en resolusjon med støtte fra 150 stater, som krever at Israel retter seg etter kjennelsen til Den internasjonale domstolen i Haag. Generalforsamlingens resolusjoner er av rådgivende karakter.
Israel sier barrieren bygges for å skape en fysisk sperring for palestinske terrorister, for å hindre terrorangrep mot sivilbefolkningen i Israel. Antall terroraksjoner mot Israel har gått betydelig ned der barrieren er bygget. Israel har gjort det klart at de vil ignorere både FN-resolusjonene og Haag-domstolens beslutning om rivning. Israel anerkjenner ikke domstolens jurisdiksjon i denne saken.
Palestinske myndigheter hevder at sikkerhet ikke er grunnen til at Israel bygger barrieren. Nasser al-Kidwa, palestinernes FN-ambassadør, mener at grunnen er at Israel vil «sementere okkupasjonen og annektere store palestinske landområder». Selv om den offisielle israelske linjen er at barrieren er et midlertidig, preventivt tiltak, har enkelte israelske politikere antydet at barrierens trasé kan danne basis for en fremtidig permanent grense mellom en palestinsk stat og Israel.
Karl-Erik Nilsson (bryter)
Karl-Erik Nilsson (født 4. januar 1922 i Stehag i Eslövs kommun i Skåne i Sverige, død 14. desember 2017 ) var en svensk bryter som deltok i De olympiske leker i 1948 i London, 1952 i Helsingfors og 1956 i Melbourne.
Nilsson ble olympisk mester i bryting under Sommer-OL i 1948 i London. Han vant den nest tyngste vektklassen, lett tungvekt opp til 87,0 kg, i gresk-romersk stil. I finalen beseiret han Kelpo Gröndahl fra Finland.
ISS-ekspedisjon 4
Høydepunkter fra ferden
Carl Walz og Dan Bursch satte ny amerikansk rekord for opphold i verdensrommet på denne ferden med sine 196 dager. Den forrige rekortden var på 188 dager.
Romvandringer
Tre romvandringer (EVA) ble gjennomført av ISS-ekspedisjon 4:
'''EVA Nr. 1'''
'''EVA Nr. 3'''
Utvidelse av ISS
Under ekspedisjon 3 ble romstasjonen utvidet med følgende moduler/komponenter:
Vitenskapelig forskning
Den internasjonale romstasjonen utvidet sine vitenskapelige oppdrag, ved å nesten doble antalle eksperimenter utført i løpet av denne ekspedisjonen.
Subaru-teleskopet
Subaru-teleskopet (japansk: すばる望遠鏡) er det 8.2 meter store teleskopet til Japans nasjonale astronomiske observatorium beliggende ved Mauna Kea-observatoriet på Hawaii. Det er oppkalt etter den åpne stjernehopen kjent som Pleiadene. Det hadde det største monolittiske primærspeilet i verden da det startet opp i 2005.
Hudsonsundet
Hudsonsundet er et sund i Canada som strekker seg i øst-vestlig retning mellom Hudsonbukten og Labradorsjøen i Atlanterhavet. Den skiller Baffinøya i nord fra Ungavahalvøya i Quebec og Labrador i sør. Hudsonsundet er omkring 640 km langt og 100 km bredt.
Hudsonsundet er omkring 500 meter dypt.
Stora Dyrön
Stora Dyrön er et tettsted og en øy i Tjörn kommune i Västra Götalands län i landskapet Bohuslän i Sverige. I 2010 hadde tettstedet 250 innbyggere.
Riksvei 616
Riksvei 616 (Rv616) går mellom Måløy havn og riksvei 617 i Vågsøy kommune.
Før 1. januar 2010 var veien del av riksvei 616, etter at forvaltningsreformen trådte i kraft fikk resten av veien status som fylkesvei. Per oktober 2013 er strekningen del av Fylkesvei 616.
Tove Veierød
Tove Liv Besstun Veierød (født 19. september 1940) er en norsk lærer og politiker (Ap) fra Harstad. Hun var lærer på Harstad gymnas (nåværende Heggen videregående skole). Hun var statssekretær i Kultur- og vitenskapsdepartementet (1986–88), informasjonssjef i Norsk Hydro (1988-90) og sosialminister (1990-92). Senere var hun styreleder for Festspillene i Nord-Norge (til 2004) og i Foreningen Norden 2005–2010.
Olympiabakken (St. Moritz)
Olympiabakken (tysk: Olympiaschanze) er en hoppbakke i St. Moritz i Sveits. Bakken ligger i forstaden St. Moritz Bad, og ble brukt under vinter-OL i 1928 og 1948, og også junior-VM 1998. Den har K-punkt 95 meter og bakkestørrelse 100 meter. I tillegg til selve Olympiabakken omfatter anlegget tre mindre bakker med størrelse K61, K38 og K15.
Bakkerekorden er 105,5 meter, satt av Thomas Thurnbichler (Østerrike) i et FIS-renn 21. mars 2004.
Historie
Den første større hoppbakken i St. Moritz var Julierschanze (Julierbakken), som ble bygd i 1905 med K-punkt ca. 20 meter og senere utbygd til K40. Den ble brukt fram til slutten av 1950-tallet, men er i dag en ruin. I 1926/27 ble den nye Olympiabakken bygd i St. Moritz Bad. Bakken ble offisielt åpnet 20. januar 1927. De neste tiårene ble den utbygd flere ganger. Bakkens beliggenhet rundt 1800 meter over havet gjør at den får snø tidlig om høsten, og dette gjorde at den ble brukt av flere landslag til trening foran sesongstart. De senere årene ble bakken brukt i kontinentalcupen og FIS-cupen/FIS-renn i spesielt hopp. Det siste verdenscuprennet i hopp i bakken ble holdt i 1992, eneste (doble) verdenscuprenn i kombinert i 2000.
I 2013 stemte befolkingen i St. Moritz ja til at hoppanlegget med Olympiabakken og flere mindre hoppbakker skal fornyes. Den nye Olympiabakken skal stå ferdig i løpet av 2015, og tradisjonen med julerenn skal etter planen tas opp igjen jula 2015.
Det første delvis anerkjente (men uoffisielle) internasjonale rennet i skihopping for kvinner i moderne tid ble arrangert i Olympiabakken i forbindelse med junior-VM 22. januar 1998. Rennet hadde 17 deltakere fra 7 forskjellige land.
Sätra
Sätra er en bydel i bydelsområdet Skärholmen i Söderort i Stockholm. Den grenser til bydelene Bredäng og Skärholmen samt til kommunedelene Segeltorp i Huddinge kommune og Kungshatt i Ekerö kommune. Bydelen avgrenses i nord av Mälaren og i sør av /.
Stadio delle Alpi
Stadio delle Alpi var et fotballstadion som lå utenfor Torino i Nord-Italia. Det huset fotballklubbene Juventus og Torino FC. Stadionet ble stengt i 2006, og begge klubbene flyttet til Stadio Olimpico. Stadio delle Alpi ble revet i 2008 for å gi plass for det nye Juventus Stadium, som sto ferdig i 2011.
Historie
Stadionet ble påbegynt i 1988, og sto ferdig i 1990 for VM i fotball dette året. Stadionet ble åpnet den 31. mai 1990 med en kamp mellom et delt Juventus og Torino FC-lag og FC Porto, hvor kampen endte 4-3 for felleslaget.
Tilskuere
Tilskuerrekorden er på 66,299 tilskuere, satt under andre runde i semifinalen i mesterligaen mellom Juventus og Real Madrid. Under VM i fotball 1990 var det rundt 60,000 tilskuere som så på åttendedelsfinalen mellom Brasil og Argentina, samt semifinalen mellom Vest-Tyskland og England spilt på Stadio delle Alpi.
Stadionet hadde en kapasitet på 67 229, og gressmatten målte 105m x 68m. På grunn av løpebaner rundt banen så man relativt dårlig fra tribunene, noe som har gitt seg utslag i lave besøkstall. Juventus har typisk gjennomsnittlige besøkstall på ca. 20 000, noe som er dårlig for en av Italias beste klubber. For eksempel, under hjemmekampen mot Sampdoria i Coppa Italia i 2001/02-sesongen, bare 237 tilskuere var tilstede.
Jordmaurblomsterflue
Jordmaurblomsterflue (Microdon analis) er en middelstor flue som tilhører familien blomsterfluene. Arten finnes spredt over hele Norge.
Utseende
En middelsstor (8-10 mm), kort og kraftig blomsterflue, vingene påfallende små. Hodet er kort og bredt, fasettøynene mørke, nakne og bredt adskilt hos begge kjønn. Antennene er nær dobbelt så lange som hodet, særlig det innerste leddet er forlenget. Kroppen er brunsvart, stedvis tett kledt med korte, lyse hår. Beina er korte og kraftige, lårene svarte, leggene og føttene lysbrune. Vingene er korte og brede, melkeaktige med brune årer. Bakkroppen er kort oval.
Levevis
Som andre maurblomsterfluer lever larven som snyltere i underjordiske maurtuer. Man antar at denne arten er knyttet til jordmaur (slekten Lasius). Man finner særlig disse fluene i åpen, eldre skog, også på hogstflater. Det bør være rikelig av morkne stubber med maur i. De voksne fluene flyr i mai-juli, i motsetning til mange andre blomsterfluer besøker de sjelden blomster.
Utbredelse
Arten finnes over nesten hele den palearktiske sone. I Norge er den funnet i lavlandet over hele landet, mest i indre strøk.
Per Åge Sivertsen
Per Åge Bergquist Sivertsen (født 11. mars 1976) er en norsk moteskaper og klesdesigner, og er sjefsdesigner i motehuset FIN.
I 2009 mottok han på vegne av FIN, designprisen Nåløyet under Oslo Fashion Week. I mai 2010 ble 3 av kjolene han desinget for FIN innlemmet i den permanente samlingen til FIT Fashion Institute of Technologie, hvor disse også ble stilt ut. Samme måned var 2 antrekk fra FIN vår/sommer 2009 med på triennalen "Why Design Now" ved Cooper-Hewitt Museum, New York.
Box Office Mojo
Box Office Mojo er en internettbasert filmside som tar for seg de kommersielle sidene ved spillefilmer. Den tar i all hovedsak for seg amerikanske filmer fra 1980 og frem til i dag, men inneholder også en del informasjon om amerikanske filmers kommersielle suksess utenfor USA. Siden ble startet av Brandon Gray i august 1998 og hevdes å ha over en million unike besøkende per måned (2008). Den inneholder også noe finansiell informasjon om skuespillere, filmstudioer osv.
Siden inneholder også en rekke rangeringer av filmer knyttet opp til ulike kategorier. Blant annet "De 50 mest innbringende filmene i USA for 1996", "Tidenes mest innbringende filmer i USA", "Tidenes mest innbringende filmer i USA (inflasjonsjustert)" og "Tidenes mest innbringende filmer på verdensbasis"
Man kan si at Box Office Mojo tar for seg «kvantitet», mens filmsider som Rotten Tomatoes og Metacritic tar for seg «kvalitet».
Sammenslåing med IMDb
Siden ble i 2008 oppkjøpt av filmsiden Internet Movie Database via deres finansielle eier Amazon.com.
Isak Mathis O. Hætta
Isak Mathis Olsen Hætta (født 15. juli 1968 i Kautokeino) er en norsk, samisk politiker. Han representerer lokallista Kautokeino fastboendes forening på Sametinget.
Han har blitt valgt til Sametinget fem ganger, først for de tre periodene fra 1997 til 2009, deretter i 2013 og 2017.
Stanley Stanczyk
Han vant en gullmedalje vektløfting i lett tungvekt under de første Panamerikanske leker 1951 i Buenos Aires i Argentina
Galiot
Galiot var et karakterisk handelsfartøy i Nord-Europa med opprinnelse i den nederlandske skipstypen galjoot som et rundbygget fartøy med først en mast på en tredjedel av skipslengden i 1600-tallet. I 1700-tallet blir riggingen endret om til to eller tre master som kunne ha forskjellige seilføring.
Det som først og fremst kjennpreget en galiot i skandiaviske farvann er den åpne akterstevnen med en lang rorpinne over hakkebrettet til et stort ror som strakk seg opp.
Gailotene var et allsides fraktfartøy med en lasteevne på 120 tonn for de største eksempler av en skipstype som vanligvis var minst 85 fot lang og 21 for bred så det var derfor et usofistikert fartøy som så mye bruk fram til 1900-tallet. Selv i våre dager er det fremdeles seilførende galioter som ferder til sjøs.
Carl Abrahamsson
Carl «Calle Aber» Abrahamsson (født 1. mai 1896, død 25. desember 1948) var en svensk ishockeyspiller som deltok i De olympiske vinterleker i 1928 i St. Moritz.
Abrahamsson vant en olympisk sølvmedalje i ishockey under Vinter-OL i 1928 i St. Moritz. Han spilte på det svenske laget som kom på andreplass i OL-turneringen bak Canada. Sveriges resultat i finalerunden, som besto av fire lag, var tap med 0–11 mot Canada, og seier med 4–0 og 3–1 over henholdsvis Sveits og Storbritannia. OL-turneringen i ishockey i 1928 var også både det tredje verdens- og det trettende europamesterskapet i ishockey. Det svenske laget ble europamestere foran Sveits og Storbritannia.
Spillerne på Sveriges OL-, VM- og EM-lag i 1928 var Carl Abrahamsson, Emil Bergman, Birger Holmqvist, Gustaf Johansson, Henry Johansson, Nils Johansson, Ernst Karlberg, Erik Larsson, Bertil Linde, Sigfrid Öberg, Wilhelm Petersén og Kurt Sucksdorff.
Mysjkin
Det har eksistert en bosetning på dette stedet i alle fall siden 1400-tallet. Byrettigheter ble innvilget i 1777. I sovjettiden ble Mysjkin fratatt sin bystatus og ble en bymessig bosetning, men denne avgjørelsen ble reversert i 1991.
Peder Hanssøn Litle
Peder Hanssøn Litle, også kalt Basse (født ca. 1500 muligens på Sjælland i Danmark, død 15. september 1551 på Akershus) var en dansk adelsmann, og fra 1536 lensherre på Akershus, som den gang omfattet det meste av Sørøst-Norge.
Han var gift med Ingeborg Nilsdatter, datter av fru Inger til Austrått. Dermed hadde han, som mange av danskene som fikk norske len på 1500-tallet, giftet seg inn i en gammel norsk adelsslekt, og skapt et bånd mellom norsk og dansk adel. Han benyttet våpenet til den danske adelsslekten Basse ('De nye Basser') som segl, men hans foreldre er ukjente.
I 1528 ble Litle lensherre i Nedenes. I 1532 fikk han også Raabyggelaget i len. Han kjempet på kong Christian IIIs side under grevefeiden, og krigen mot erkebiskop Olav Engelbrektsson Han ble i 1536 lensherre på Akershus, og var lensherre frem til sin død i 1551.
I 1538 deltok han i ekspedisjonen som under ledelse av Hans Glaser skulle undersøke for kong Christian III mulighetene for bergdrift i Norge. Øvrige deltagere i ekspedisjonen var kongens sekretær Anthoni Brüske og bergmester ved Akersberg Sølvgruver Hans Semler.
Da Stig Bagge som lensherre for Lister len slo alarm om bondeopprøret i Agder i 1540, ba Litle ham samle så mange væpnede menn han kunne og dra opp i Råbyggelaget, der han selv hadde hatt interesser. Selv lovet Peder Litle å sende ham 60 mann.
I 1541 kjøpte han gården Sem på Eiker av Christian III og startet et systematisk oppkjøp av jord- og skogeiendommer nederst i Drammensvassdraget. I perioden 1541–1548 samlet Peder Hanssøn Litle det 200 000 mål store Foss-godset på Eiker, og la dermed grunnlaget for Norges første satsning på trelasthandel med kontinentet. Godsets hovedgård var det som nå er Fossesholm herregård i Vestfossen i Øvre Eiker. Målet med samlingen var å få kontroll over den lønnsomme sagbruksindustrien i området.
I forbindelse med Litles systematiske eiendomskjøp antas det at han også, i kraft av sin stilling som lensherre, bøtela folk for deretter å ta eiendommene deres i pant. Ved påske 1551 falt Litle av hesten sin og skadet seg stygt. Han måtte gå på krykker resten av sin levetid. August samme år forverret tilstanden hans seg, og han døde 15. september. Litles enke levde i 46 år etter sin manns død, og i denne perioden forsvarte hun godset aktivt i rettssaker som følge av Litles framgangsmåte. Selv om hun stort sett ikke fikk medhold, klarte hun å holde på godseiendommene gjennom betalinger til de opprinnelige eierslektene.
Peder Hanssøn Litle og hans enke ble gravlagt i et eget gravkammer under gulvet på Haug kirke. Kirken ligger i Hokksund i Øvre Eiker. Sønnen Hans Pedersen Litle (ca. 1540-1602) ble gift med Else Mogensdatter Gyldenstjerne i sitt første ekteskap omkring 1569, og han ble Norges kansler i 1592.
Linda Gail Lewis
Linda Gail Lewis (født 18. juli 1947 i Ferriday, Louisiana) er en amerikansk sanger og pianist. Hun har blant annet spilt inn plater med Stephen Ackles og Van Morrison. Hun er søsteren til Jerry Lee Lewis.
Lewis har vært i Norge ved flere anledninger, blant annet holdt hun konsert for Fremskrittspartiet i Spikersuppa i Oslo i 2007. Hun har også holdt flere konserter på Nostalgilåven i Eiken i Hægebostad.
Kendal Castle
Historie
Slottet ble antagelig reist mot slutten av 1100-tallet som hjem for baronen av Kendal. Den mest kjente familien som bodde der, var Parr-familien, inkludert Katarina Parr, Henrik VIIIs sjette og siste kone. Hennes familie hadde bodd ved Kendal etter at hennes stamfar, William Parr, giftet seg med arvingen til Kendal, Elizabeth Ros i Edvard IIIs regjeringstid. På den tiden Katarina Parr ble født, hadde familien for lengst forlatt borgen som begynte å forfalle. Katarinas far foretrakk livet ved hoffet i London. Hennes farfar synes å ha vært den siste av familien Parr som bodde på slottet.
China Power Investment Corporation
China Power Investment Corporation (kinesisk: 中国电力投资集团公司) er et helstatlig eid holdingselskap innenfor energi-sektoren, med hovedkontor i Beijing, Folkerepublikken Kina. Det ble grunnlagt i 2002 i forbindelse med restruktureringen av kinesisk kraftindustri dette året. Selskapet investerer i mindre energiselskaper i hele Kina. CPIC har 213 underlagte selskaper og har minoritetsposter i ytterligere 15 selskaper, og disse har totalt om lag 104 000 ansatte.
På slutten av 2008 hadde selskapet en utbygd kapasitet på 51 990 MW, hvorav kontrollerte selskaper sto for 40 116 MW. Fordelingen på ulike energiformer var slik:
I alt 19 kraftanlegg har en installert effekt på mer enn 1 000 MW hver, blant de mer kjente er Laxiwa-demningen.
CPIC eier også 12 % av det kinesiske Forskningsinstituttet for varmekraft.
Lykke
Lykke er en dyp glede eller følelsen av dette. Lykkebegrepet er brukt innen filosofi, religion og psykologi, men definisjonene, innholdet og forståelsen av fenomenet varierer. Ordet lykke kan også bety flaks, medgang eller heldig skjebne.
FNs «Indeks for menneskelig utvikling» brukes på samme måte som bruttonasjonalprodukt for å måle velstand og velferd i ulike land. Disse indikatorene kan også tolkes som et uttrykk for å måle lykke. Lykke vil i denne sammenhengen være avhengig av helse, trygghet, opplevd egenverd, familietilknytning, graden av skjevfordeling i et samfunn og en rekke andre faktorer.
Lykkefølelse
Opplevelsen av velvære og ytre og indre harmoni kan knyttes til mange følelser og fenomener i livet. Lykke kan knyttes til følelser som forelskelse, lyst og kjærlighet, tilhørighet og identitet, anerkjennelse, bekreftelse, trygghet, takknemlighet og mestring. Opplevelse av meningsfullhet, særlig i forbindelse med livssyn og religiøs tro, kan også gi en følelse av en lykke. Det samme gjelder fysisk nytelse og velvære, ro og sjelefred uten bekymringer. Også musikk, kunst og kultur kan gi lykkeopplevelser. Følelsen kan komme i korte, intense glimt eller oppleves mer som en varig og stabil psykisk tilstand.
Lykkeopplevelsen har stor betydning innen medisin og samfunnsvitenskapene. Lykkelige mennesker er blant annet friskere enn misfornøyde og ulykkelige, og følelsen påvirker helsetilstanden og atferden både hos enkeltmennesker og hele samfunnet. Faktorer som trygghet og likeverd, men også muligheter for personlig utfoldelse og tilfredsstillelse, er derfor viktige for et velfungerende samfunn.
En opplevelse av velvære, glede og ro kan også oppnås gjennom bruk av kjemiske rusmidler. En slik lykkefølelse er imidlertid forbigående og kan ha negative sosiale, psykologiske og økonomiske bivirkninger.
Tilfredshetslykke og engasjementslykke
Noen lykke-forskere skiller mellom to former for lykke og lykkefølelser: tilfredshetslykke (hedonisk lykke) og engasjementslykke. Dette samsvarer med eksperimenter som har vist at mennesket har to ulike systemer og områder i hjernen for positive følelser. Disse systemene omfatter forskjellige følelser og atferd og har ulik funksjon:
Mange mennesker knytter lykke-begrepet utelukkende til en generell vurdering av livskvaliteten i hverdagen og til graden av tilfredshet. Det viser seg imidlertid at også engasjementslykken er svært viktig for å gi oss et lykkelig liv. Det betyr at vi må få dekket grunnleggende materielle og fysiske behov såvel som å få mentale utfordringer og noe å holde på med.
Lykke og kjemiske stoffer i kroppen
Lykkefølelser henger sammen med flere hormoner og signalstoffer (nevrotransmittere) i hjernen, deriblant dopamin. Dopamin kalles ofte belønningshormon fordi det regulerer kretsene for motivasjon og belønning i hjernen. Dopamin utskilles som når vi spiser (øker blodsukkeret), sover, har sex, og når vi oppnår store prestasjoner. På denne måten stimulerer hjernen mennesket til å gjenta ønsket aktivitet. Ved et manipulert høyt dopaminnivå i hjernen, for eksempel ved inntak av kokain, hemmes hjernens spillerom til å stimulere til den aktiviteten den ønsker og det kroppen virkelig trenger.
Lykkesymboler
Det finnes i forskjellige kulturer forskjellige symboler for lykke: Fargen fiolett, lotusblomsten, lykkens blå fugl, kirsebær, flaggermus og vin. Kinesisk drage i Østen. Lykkens gudinne Fortuna i Vesten. Kaba blant muslimer.
Lee Camp
Lee Michael John Camp (født 22. august 1984) er en engelskfødt nordirsk fotballspiller som fra 30. juni 2021 er klubbløs. Camp, som er keeper, har spilt landskamper på U17, U18, U19 og U21 nivå for, men siden 2011 har Camp representert ved flere anledninger.
Biografi
Lee Camp, som gikk på Derby County sitt fotballakademi, skrev under på sin første profesjonelle kontrakt med Derby County 1. august 2002. Han ble lånt ut til Football Conference laget Burton Albion 6. januar 2003, og han debuterte for dette laget den 18. januar 2003 i en kamp mot Leigh RMI. Kort tid etter ble Camp hentet tilbake til Derby fordi klubben trengte reservekeeper, og den 26. april 2003 debuterte han for Derby County da Lee Grant ble skadet i kampen mot Walsall og måtte gi seg etter første omgang.
I mars 2004 ble han lånt ut til Queens Park Rangers, og hans første kamp for laget fra London var mot Hartlepool United 13. mars 2003. Totalt spilte han 12 kamper på slutten av 2003/04-sesongen for Queens Park Rangers som rykket opp til Football League Championship denne sesongen.
I 2004/05-sesongen etablerte Camp seg som førstekeeper i Derby og på slutten av sesongen ble han kåret til årets unge spiller i klubben. Etter å ha vært førstekeeper i to sesonger mistet han denne posisjonen tidlig 2006/07-sesongen da klubbens nye manager Billy Davies hentet inn Stephen Bywater fra West Ham United. Dermed valgte Camp å si ja til en låneavtale med Norwich City den 7. september 2006. Camp var andrevalg etter Paul Gallacher på keeperplassen i starten på sitt låneopphold i Norwich, men da Jamie Ashdown fra Portsmouth skrev under på en låneavtale i oktober 2006 ble Camp et tredjevalg. Den 20. november 2006 returnerte Ashdown tilbake til Portsmouth, og kort tid etter ble Gallacher skadet. Dermed fikk Camp sin debut for the Canaries den 28. november 2006 i en ligakamp mot Leicester City. Etter tre kamper for Norwich returnerte Camp tilbake til Derby County i desember 2006.
I februar 2007 skrev Camp nok en gang under på en låneavtale med Queens Park Rangers, og i denne låneperioden fikk han bokført 11 ligakamper for laget fra London. I april 2007 ble han hentet tilbake til Derby igjen på grunn av at lagets førstekeeper Bywater var blitt suspendert og ikke kunne spille ligakampen mot Crystal Palace. Totalt spilte Lee Camp 3 ligakamper og 1 cupkamp for the Rams i 2006/07-sesongen.
Den 27. juli 2007 signerte Camp på en 3-årskontrakt med Queens Park Rangers som betalte rundt £300 000 for han. Den 1. september 2015 meldte Camp overgang fra AFC Bournemouth til Rotherham United FC etter at førstnevnte klubb kansellerte kontrakten hans.
Nine (film)
Nine er en amerikansk musikal-film fra 2009 regissert av Rob Marshall. Manuset av Anthony Minghella og Michael Tolkin (selv om Minghella kun er kreditert) er basert på Arthur Kopits bok av den Tony Award-belønnede musicalen med samme navn fra 1982, som i tur var hentet fra et italiensk skuespill av Mario Fratti inspirert av Federico Fellinis autobiografiske film 8½. Maury Yeston komponerte musikken og har skrevet teksten til sangene. Filmen hadde premiere i USA den 25. november 2009, og i Norge den 5. februar 2010.
Hovedrollene er besatt av Oscar- vinnerne Daniel Day-Lewis, Nicole Kidman, Marion Cotillard, Penélope Cruz, Judi Dench og Sophia Loren med Oscar-nominerte Kate Hudson og Grammy Award-vinner «Fergie» i biroller.
Handling
Etter å ha blitt 40 år gammel får regissør Guido Contini (Daniel Day-Lewis) en midtlivskrise, som hindrer hans kreativitet og leder ham inn i flere kompliserte romantiske forhold. Da han strever med å ferdigstille sin siste film, blir han tvunget til å balansere de talløse kvinnene i sitt liv, inklusive sin kone Luisa (Marion Cotillard), elskerinnen Carla (Penélope Cruz), sin muse og protégé Claudia (Nicole Kidman), sin producer, fortrolige og kostymedesigner Liliane (Judi Dench), en amerikansk motejournalist (Kate Hudson), en prostituert fra hans ungdomstid («Fergie») og moren (Sophia Loren).
Produksjon
Day-Lewis studerte italiensk for sin rolle, og snakket språket både når han spilte en scene og utenom.
Skuespillerne begynte å øve i juli 2008, og selve filmingen begynte i oktober.
Den første traileren av filmen ble utgitt 14. mai 2009.
Kabul Times
Kabul Times var den første engelskspråklige papiravisen i Afghanistan. Avisen ble grunnlagt i 1962.
Etter kuppet i 1978 ble avisen omdøpt til New Kabul Times og den begynte å utgi kommunistisk retorikk som minnet om dager under den kalde krigen og som var svært kritisk overfor den vestlige kulturen. Under kommunistenes regime var avisen under oppsyn av Afghanistans demokratiske folkeparti. Siden 2002 har Kabul Times vært en dagsavis.
Christian Holst (kammerherre)
Christian Holst (født 3. april 1809 på gården Sinsen i Aker, død 14. juni 1890 i Kristiania) var en norsk kammerherre og universitetssekretær (i praksis universitetets bestyrer).
Christian Holst var sønn av stortingsrepresentant og statsråd Poul Christian Holst (1776–1863) og hustru Bothilde Cecilie Klinck (1781–1856), og barnebarn til den berømte og beryktede Røykenpresten Christian Holst, som Peter Christen Asbjørnsen forteller om i sagnfortellingen «Plankekjørerne». Ti år gammel ble han i 1819–20 undervist av sin farfar i latin, mens han og moren oppholdt seg på Røyken prestegård. Deretter ble han elev ved Christiania Kathedralskole. Holst ble student ved Christiania Universitetet i 1826, tok anneneksamen i 1827, og startet på teologistudier.
4. juli 1829 mottok Holst kong Karl III Johans utnevnelse som annensekretær ved den svenske stattholder grev Baltzar von Platens sekretariat i Christiania. Oppgaven var å være sekretær for «den norske regjerings formann», det vil si for stattholderen, eller i dennes fravær for den norske førstestatsråden og fra 1873 for statsministeren i Christiania. Denne stillingen innehadde Holst til 31. januar 1876 ved siden av sine mange andre oppgaver.
I juni 1832 avla Holst juridisk embetseksamen med karakteren laud og tilbragte den påfølgende vinter i Stockholm og Uppsala.
Sommeren 1833 ble Holst bedt om å ledsage kronprins Oscar som sekretær på hans reise langs norskekysten til Bergen, og ved samme anledning utnevnt til kammerjunker. I 1834 ble han overdratt ansvaret for «Den kgl. Casses Fonds extraordinaires, Pensioner og Gratifikationer». Holsts statlige oppgaver ble stadig utvidet. Fra 1839 ble han sekretær i undervisningskommisjonen, og fra 12. februar 1841 ble han også utnevnt til universitetssekretær, hvilket egentlig tilsa at han var universitetsdirektør. Han bestyrte nå bytteforbindelsene mellom universitetet og fremmede høyskoler, museer, lærde selskaper og akademier.
Christian Holst arrangerte middager for de kongelige i Paléet, men residerte som universitetssekretær i universitetets tjenestebolig i Karl Johans gate 47 sammen med kvestor, pedeller (vaktmestere) og andre. Hit flyttet han også det store skatollet som han arvet av sin farfar Røykenpresten.
Christian Holst gjorde blant annet bruk av Fonds extraordinaires til å hjelpe lovende kunstnere i nød, men alltid på en slik måte at de måtte jobbe for de milde gaver. Det var nemlig viktig for ham at pengene ikke skulle bli noen sovepute, samtidig som han fikk dem til å utføre arbeider som skulle tjene nasjonen. Henrik Ibsen fikk penger for å skrive leilighetspoesi, reiseprospekter og biografier, han forsøkte å tilføre kunstmaler August Schneider, som led nød som student ved kunstakademiet i Antwerpen, midler gjennom å arrangere utstilling over hans arbeider i Christiania Kunstforenings lokaler, og så videre.